stanford-oval/wikipedia huggingface dataset:
แคเรียร์ โกลบอล
ประวัติ

วิลลิส แคเรียร์ได้รับการยกย่องจากการประดิษฐ์เครื่องปรับอากาศสมัยใหม่ในเดือนกรกฎาคม ค.ศ. 1902
ในปี ค.ศ. 1908 Carrier Air Conditioner Company of America ก่อตั้งขึ้นในฐานะบริษัทในเครือของ Buffalo Forge Company โดยมี วิลลิส แคเรียร์ เป็นรองประธาน
เมื่อสงครามโลกครั้งที่ 1 เริ่มก่อตัวขึ้นในปลายปี ค.ศ. 1914 บริษัท Buffalo Forge ซึ่งแคเรียร์ทำงานอยู่เป็นเวลา 12 ปีได้ตัดสินใจเลิกกิจการ ผลที่ได้คือในปี ค.ศ. 1915 แคเรียร์และวิศวกรอีก 6 คนได้รวบรวมเงิน 32,000 ดอลลาร์เพื่อก่อตั้ง Carrier Engineering Corporation พวกเขาซื้อโรงงานแห่งแรกในปี ค.ศ. 1920 ในเมืองนวร์ก รัฐนิวเจอร์ซีย์
แคเธอรีน ซีตา-โจนส์

| แคเธอรีน ซีตา-โจนส์ CBE |
| --- | --- |
ซีตา-โจนส์ที่เทศกาลภาพยนตร์ไทรเบกา ประจำปี ค.ศ. 2012
เกิด: แคเธอรีน ซีตา โจนส์  (1969-09-25) 25 กันยายน ค.ศ. 1969 (55 ปี) สวอนซี ประเทศเวลส์
อาชีพ: นักแสดง
ปีปฏิบัติงาน: ค.ศ. 1981–ปัจจุบัน
คู่สมรส: ไมเคิล ดักลาส (สมรส 2000)
บุตร: 2 คน
เว็บไซต์: www.catherinezetajones.com 
แคเธอรีน ซีตา-โจนส์ (อังกฤษ: Catherine Zeta-Jones CBE​) นักแสดง​ชาวเวลส์ ​เกิดเมื่อวันที่ 25 กันยายน ค.ศ. 1969 ที่สวอนซี​ ประเทศเวลส์ โดยเธอมีผลงานการแสดงตั้งแต่วัยเด็กเริ่มจากการแสดงละครเพลงในโรงละคร​ จนเริ่มมีชื่อเสียงในปี ค.ศ. 1987 จากการแสดงละครเพลงเรื่อง 42nd Street ที่โรงละครดรูรีเลนในลอนดอน ประเทศอังกฤษ​ จากนั้นได้มีผลงานการแสดงภาพยนตร์เรื่องแรกในปี ค.ศ. 1990 โดยเป็นภาพยนตร์ของประเทศฝรั่งเศสเรื่อง 1001 Nights ซึ่งไม่ประสบความสำเร็จ ทำให้เธอหันไปเล่นละครโทรทัศน์ของสถานีไอทีวี​ เรื่อง The Darling Buds of May (ออกอากาศ ค.ศ. 1991–1993) และประสบความสำเร็จจนเป็นที่จดจำของผู้ชมในสหราชอาณาจักร ​จากนั้นเธอได้ย้าย​ไปใช้ชีวิตอยู่ที่เมืองลอสแอนเจลิส, ​สหรัฐอเมริกา​ และเล่นละครโทรทัศน์ทางช่องซีบีเอส​
แคเธอรีน ซีตา-โจนส์ เริ่มโด่งดังในภาพยนตร์ฮอลลีวูด​จากการแสดงภาพยนตร์เรื่อง The Mask of Zorro -​ หน้ากากโซโร ในปี ค.ศ.1998 และเรื่อง Entrapment -​ กับดักพยัคฆ์เหนือเมฆ ที่แสดงร่วมกับเซอร์ ฌอน คอนเนอรี​ ในปี ค.ศ.1999 โดยเธอได้รับคำชื่นชมอย่างกว้างขวางจากนักวิจารณ์ภาพยนตร์จากการแสดงเรื่อง Traffic - คนไม่สะอาด อำนาจ อิทธิพล​ ในปี ค.ศ. 2000 ​และประสบความสำเร็จอย่างมากกับภาพยนตร์เรื่อง ชิคาโก ที่เธอรับบทบาทเป็นนักแสดงที่ถูกจับในข้อหาฆาตกรรมโดยภาพยนตร์เรื่องนี้ทำให้เธอได้รับรางวัลออสการ์​และรางวัลแบฟตา​ ประเภทนักแสดงสมทบหญิงยอดเยี่ยม
ประวัติ

ชื่อของเธอเกิดจากการ นำชื่อของยาย (แคทเธอรีน) มาบวกกับชื่อย่า (ซีตา) เธอมีน้องชายอีก 2 คนนั่นคือ เดวิด โจนส์ และ ลินดอน โจนส์ พออายุได้ 10 ปี เธอได้รับเลือกให้เข้าร่วมในคณะละครของโบสถ์คาทอลิกแถวบ้าน ซึ่งเปิดโอกาสให้เธอได้ร่วมงานในละครเวทีอย่าง Annie, Bugsy Malone และ The Pajama Game ต่อมาได้ย้ายมาอยู่ที่ลอนดอน และพออายุ 15 ปีมีผลงานแสดงนำเรื่อง 42nd Street หลังจากแสดงละครจบเธอได้ไปท่องเที่ยวที่ฝรั่งเศสและได้พบกับ ฟิลิปเป เดอ โบรคา ผู้กำกับชาวฝรั่งเศส ได้เสนอบทนำในหนังเรื่อง Scheherazade ของเขา
เมื่อเธอกลับมาอังกฤษในปี 1991 และได้รับบทนำในหนังชุดทางทีวีเรื่อง The Darling Buds of May ซึ่งประสบความสำเร็จดี เธอมีข่าวตามหนังสือพิมพ์แท็บลอยด์ ที่ยืนยันว่าเธอมีชื่อเสียงโด่งดัง แต่มันก็ทำให้เธออึดอัด จนเธอต้องบินหนีไปที่อเมริกา ซึ่งเธอก็ได้รับบทนำใน มินิซีรีส์เรื่อง Return of the Native และ Catherine the Great หลังจากนั้นเธอได้แสดงนำในภาพยนตร์เรื่อง The Mask of Zorro โดยแสดงร่วมกับ แอนโตนิโอ แบนเดอรัสซี่งเป็นผลงานการกำกับของ  Martin Campbell  และจากนั้นเธอก็มีผลงานภาพยนตร์ตามมาอีกไม่ว่าจะเป็น Entrapment และ The Haunting เป็นต้น และยังมี Traffic ของ สตีเวน โซเดนเบิร์ก สลับกับการโชว์สวยตามถนัดในหนังอย่าง America's Sweethearts ในปี 2001 จนในปี 2002 เธอในรับบทบาทเป็น เวลมา เคลลี ในหนังเพลงเรื่อง ชิคาโก ซึ่งเธอก็รับรับรางวัลออสการ์ สาขาดาราสมทบหญิงยอดเยี่ยม
ทางด้านชีวิตส่วนตัว เธอแต่งงานกับไมเคิล ดักลาส ตั้งแต่เดือน พฤศจิกายน 2000 ทั้งคู่มีลูกด้วยกันสองคนคือ ดีแลน ไมเคิล ดัสลาส (เกิดเมื่อปี 2001) และ คาริส ซีตา ดัสลาส (เกิดเมื่อปี 2003) นอกจากนี้เธอมีลูกเลี้ยงที่เกิดจากสามีแต่งกับภรรยาคนแรกคือ คาเมรอน มอร์เรล ดัสลาส (เกิดเมื่อปี 1978)
แคสต์ (วงดนตรี)

| Cast |
| --- | --- |
ที่เกิด: ลิเวอร์พูล, ประเทศอังกฤษ
แนวเพลง: บริทป็อป
ช่วงปี: 1993-2002
ค่ายเพลง: Polydor

สมาชิก: John Power Peter Wilkinson Liam Tyson Keith O'Neill
แคส (อังกฤษ: Cast)  เป็นวงดนตรีร็อกจากประเทศอังกฤษ  ก่อตั้งวงโดย  จอห์น เพาเวอร์ อดีตมือเบสวง เดอะลาส์
ผลงาน > อลบั้ม

All Change (31st August 1995) (UK #7)
Mother Nature Calls (14th April 1997) (UK #3)
Magic Hour (8th November 1999) (UK #6)
Beetroot (30th July 2001) (UK #78)
ผลงาน > ซิงเกิล

| ปี | เพลง | อัลบั้ม | ชาร์ต> UK | ชาร์ต> IRE |
| --- | --- | --- | --- | --- |
| 1995 | "Fine Time" | All Change | 17 | - |
| 1995 | "Alright" | All Change | 13 | - |
| 1996 | "Sandstorm" | All Change | 8 | - |
| 1996 | "Walkaway" | All Change | 9 | 23 |
| 1996 | "Flying" | — | 4 | - |
| 1997 | "Free Me" | Mother Nature Calls | 7 | - |
| 1997 | "Guiding Star" | Mother Nature Calls | 9 | - |
| 1997 | "Live the Dream" | Mother Nature Calls | 7 | - |
| 1997 | "I'm So Lonely" | Mother Nature Calls | 14 | - |
| 1999 | "Beat Mama" | Magic Hour | 9 | - |
| 1999 | "Magic Hour" | Magic Hour | 28 | - |
| 2001 | "Desert Drought" | Beetroot | 45 | - |
โคดี สมิต-แม็กฟี

| โคดี สมิต-แม็กฟี |
| --- | --- |
สมิต-แม็กฟีที่งานวันเดอร์คอน ค.ศ. 2019
สารนิเทศภูมิหลัง
เกิด:  (1996-06-13) 13 มิถุนายน ค.ศ. 1996 (28 ปี) แอดิเลด ประเทศออสเตรเลีย
อาชีพ: นักแสดง
ปีที่แสดง: 2005–ปัจจุบัน
รางวัล
ลูกโลกทองคำ: นักแสดงสมทบชายยอดเยี่ยม ประเภทภาพยนตร์   2021 อำนาจบาดเลือดแค้น
โคดี สมิต-แม็กฟี (อังกฤษ: Kodi Smit-Mcphee; เกิด 13 มิถุนายน 1996) เป็นนักแสดงชาวออสเตรเลีย เริ่มมีผลงานการแสดงจากการเป็นนักแสดงเด็กทางละครโทรทัศน์ โดยได้รับความสนใจจากการแสดงละครชุดของสถานีทีเอ็นทีเรื่อง คืนแห่งฝันสยอง (ค.ศ. 2006) ซึ่งแต่ละตอนสร้างมาจากผลงานเรื่องสั้นของสตีเวน คิง โดยเขาได้แสดงในตอนที่ชื่อว่า คดีสุดท้ายของอัมนีย์ และ เดอะฟิฟท์ควอเตอร์ จนกระทั่งเขาได้แสดงในภาพยนตร์ดราม่าของประเทศออสเตรเลียเรื่อง สายใยรัก สายสัมพันธ์ (ค.ศ. 2007) ที่ทำให้เขาได้รับรางวัลนักแสดงเด็กยอดเยี่ยมจากสถาบันภาพยนตร์ออสเตรเลีย ต่อมาเขาได้รับบทเป็นนักแสดงนำคู่กับวิกโก มอร์เทนเซน ด้วยวัยเพียง 12 ปี ในเรื่องภาพยนตร์เรื่อง เดอะโร้ด ข้ามแดนฝ่าอำมหิต (ค.ศ. 2009) และ แสดงนำคู่กับ โคลอี เกรซ มอเรตซ์ ใน แวมไพร์ร้าย..เดียงสา (ค.ศ. 2010)
ในปี ค.ศ.  2021 สมิต-แม็กฟี ประสบความสำเร็จในอาชีพการแสดงเมื่อเขาแสดงบท "ปีเตอร์ กอร์ดอน" ในภาพยนตร์เรื่อง อำนาจบาดเลือดแค้น ที่กำกับการแสดงโดย เจน แคมเปียน โดยเขาได้รับรางวัลลูกโลกทองคำ สาขานักแสดงสมทบชายยอดเยี่ยม และได้รับการเสนอชื่อให้เข้าชิงรางวัลออสการ์ สาขานักแสดงสมทบชายยอดเยี่ยม, รางวัลแบฟตา และรางวัลแซกอวอร์ดส์
นอกจากนี้เขายังมีผลงานการแสดงในภาพยนตร์ที่ประสบความสำเร็จทางรายได้เช่น รุ่งอรุณแห่งอาณาจักรพิภพวานร (ค.ศ. 2014) และการรับบทเป็น "ไนท์ครอว์เลอร์" ใน X-เม็น อะพอคคาลิปส์  (ค.ศ. 2016) และ X-เม็น ดาร์ก ฟีนิกซ์ (ค.ศ. 2019)
เครื่องแลกเปลี่ยนความร้อน

เครื่องแลกเปลี่ยนความร้อน (อังกฤษ:heat exchangers) คือเครื่องมือที่ใช้สำหรับการถ่ายเทความร้อนของของไหลชนิดหนึ่งไปยังของไหลอีกชนิดหนึ่ง โดยที่ของไหลไม่จำเป็นต้องผสมกัน เครื่องแลกเปลี่ยนความร้อนเป็นเครื่องมือที่สำคัญอย่างมากในทางอุตสาหกรรมและเป็นเครื่องมือที่ใช้ในระบบต่างๆทางวิศวกรรมอย่างกว้างขวาง เช่น ในอุตสาหกรรมน้ำมันจะใช้เครื่องแลกเปลี่ยนความร้อนในการทำให้น้ำมันดิบร้อนขึ้นหรือทำให้ไอที่ออกจากหอกลั่นเป็นของเหลวหรือใช้ลดอุณหภูมิของน้ำมันหรือก๊าซ หรือในอุตสาหกรรมอื่นๆ เช่น อุตสาหกรรมปุ๋ย,เส้นใย,อาหารกระป๋องมีการนำเอาความร้อนมาเวียนใช้ใหม่หรือแลกเปลี่ยนความร้อนสำหรับเพิ่มหรือลดความร้อน
ประเภทของอุปกรณ์แลกเปลี่ยนความร้อน

เครื่องแลกเปลี่ยนความร้อนที่ไม่มีการสัมผัสโดยตรง (อังกฤษ:Non contact heat exchanger หรือ indirect heat Exchanger)
เครื่องแลกเปลี่ยนความร้อนที่สัมผัสโดยตรง (อังกฤษ:Contact heat exchanger หรือ direct heat Exchanger)
ชนิดเครื่องแลกเปลี่ยนความร้อน

เครื่องแลกเปลี่ยนความร้อน สามารถจำแนก ได้ดังนี้
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบแผ่น

คือเครื่องแลกเปลี่ยนความร้อนชนิดหนึ่งที่มีการใช้งานอย่างกว้างขวางในอุตสาหกรรมอาหาร เพื่อเพิ่มหรือลดอุณหภูมิในระบ การแปรรูปอาหารด้วยความร้อนในระบบการพาสเจอไรซ์อย่างต่อเนื่องการทำให้เข้มข้น และ ระบบ ยู เอช ที
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบท่อสองชั้น

เครื่องแลกเปลี่ยนความร้อนแบบท่อสองชั้น (อังกฤษ: Concentric tube or Double pipe) เครื่องแลกเปลี่ยนความร้อนชนิดนี้อยู่ในลักษณะที่ท่อสองท่อสวมเข้าด้วยกัน ส่วนการไหลของของไหล อาจไหลสวนทางกัน เรียกว่า Counter flow หรือไหลขนานกัน เรียกว่า Parallel flow
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบที่ของไหลมีทิศทางตั้งฉากกัน

เครื่องแลกเปลี่ยนความร้อนแบบที่ของไหลมีทิศทางตั้งฉากกัน (อังกฤษ: Cross flow) เครื่องแลกเปลี่ยนความร้อนชนิดนี้ ของไหลจะไหลในทิศทางตั้งฉากกัน การสร้างนั้นอาจให้อยู่ในลักษณะของไหลเที่ยวเดียว (Single pass) หรือ ไหลสองเที่ยว (Double pass) หรือมากกว่าก็ได้
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบเชลล์และท่อ

เครื่องแลกเปลี่ยนความร้อนแบบเชลล์และท่อ (อังกฤษ: Shell and tube) เครื่องแลกเปลี่ยนความร้อนชนิดนี้ของไหลชนิดหนึ่งจะอยู่ในเชลล์และอีกชนิดหนึ่งจะอยู่ในท่อ สำหรับการไหลนั้นจะอยู่ในลักษณะไหลสวนทางหรือไหลขนานก็ได้ หรือทั้งสองอย่างในเครื่องเดียวกันก็ได้ นอกจากนี้อาจออกแบบให้ของไหลมีทิศทางตั้งฉากกับท่อก็ได้
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบท่อขด

เครื่องแลกเปลี่ยนความร้อนแบบท่อขด (อังกฤษ: Box Cooler) เครื่องแลกเปลี่ยนความร้อนชนิดนี้ในทางอุตสาหกรรมจะใช้ในกระบวนการกลั่นน้ำมันและเครื่องใช้ความร้อนที่มีขนาดเล็กหรือในกรณีที่ใช้ของเหลวที่มีฤทธิ์กัดกร่อนสูง
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบระบายความร้อนด้วยอากาศ

เครื่องแลกเปลี่ยนความร้อนแบบระบายความร้อนด้วยอากาศ(อังกฤษ: Air cooled heat Exchanger) เครื่องแลกเปลี่ยนความร้อนชนิดนี้ ใช้อากาศเป็นตัวระบายความร้อนแทนน้ำเย็น จึงเป็นที่นิยมใช้กันเพิ่มขึ้นอย่างรวดเร็ว เนื่องจากปัจจุบันขาดแคลนน้ำระบายความร้อน โครงสร้างของเครื่อง มี 3 องค์ประกอบคือ มัดท่อซึ่งประกอบด้วยท่อถ่ายเทความร้อนที่มีครีบ (Fin) โครงสร้างเหล็กสำหรับมัดท่อ และเครื่องเป่าลมพร้อมมอเตอร์สำหรับเป่าอากาศมัดท่อ
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบเปิด

เครื่องแลกเปลี่ยนความร้อนแบบเปิด (อังกฤษ: Open type Exchanger) เครื่องแลกเปลี่ยนความร้อนชนิดนี้ใช้ระบายความร้อน โดยการปล่อยให้น้ำหยดลงบนท่อที่ติดตั้งอยู่บนแนวระดับ เพื่อที่จะลดอุณหภูมิของไหลภายในท่อ โครงสร้างโดยทั่วไปประกอบด้วย ท่อตรง และส่วนโค้ง และสามารถนำมาวางซ้อนทับกันได้หลายชั้น เพื่อเพิ่มประสิทธิภาพในการทำงานของเครื่อง และยังเหมาะในการใช้กับของไหลความดันสูงที่มีฤทธิ์กัดกร่อน
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบปลอกหุ้ม

เครื่องแลกเปลี่ยนความร้อนแบบปลอกหุ้ม (อังกฤษ: Jacketed type Exchanger) โครงสร้างของเครื่องประกอบไปด้วยปลอกหุ้มทั้งเก็บหรือถังปฏิกรณ์ (Reactor) เพื่อแลกเปลี่ยนความร้อน โดยปกติแล้วการทำความสะอาดภายในปลอกหุ้มทำไม่ได้ ดังนั้นของไหลที่ใช้ในปลอกหุ้มควรเป็นไอน้ำ น้ำเย็น หรือพรีออนที่มีความสกปรกน้อย เหมาะสำหรับการให้ความร้อนหรือการทำความเย็นแก่ของเหลวและการรักษาอุณหภูมิของของเหลวในถังตวงให้คงที่
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบดาบปลายปืน

เครื่องแลกเปลี่ยนความร้อนแบบดาบปลายปืน (อังกฤษ: Bayonet Exchanger) จะมีเส้นทางการไหลภายในท่อ จะประกอบด้วยท่อนอกซึ่งปลายข้างหนึ่งจะมีฝาปิดอยู่ และจะมีท่ออยู่ภายในอีกหนึ่งท่อ ของไหลภายในท่อจะแลกเปลี่ยนความร้อนกับของไหลภายในเซลล์ในขณะที่ของไหลอยู่ในช่องว่างระหว่างท่อในและท่อนอก
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบท่อหมุนวน

เครื่องแลกเปลี่ยนความร้อนแบบหมุนวน (อังกฤษ: Spiral wound type Exchanger) โครงสร้างของเครื่องแลกเปลี่ยนความร้อนชนิดนี้ประกอบด้วย ท่อทองแดง ท่ออะลูมิเนียม หรือท่อวัสดุอ่อนอื่นๆ ซึ่งมีขนาดเล็กและยาว หมุนวนขดกันกลายเป็นเกลียวหลายๆชั้นแล้วบรรจุในภาชนะทรงกระบอก ในการนำมาใช้งานของไหลภายในท่อและในเซลล์จะต้องสะอาด และมีฤทธิ์กัดกร่อนน้อย อุปกรณ์ชนิดนี้จะใช้ร่วมกับอุปกรณ์แยกก๊าซ ซึ่งทำให้อากาศหรือแก๊สอื่นๆกลายเป็นของเหลวที่อุณหภูมิต่ำมากๆเพื่อทำการแยกแก๊สองค์ประกอบอื่นต่อไป
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบกะทัดรัด

เครื่องแลกเปลี่ยนความร้อนแบบกะทัดรัด (Compact Exchanger) ได้มาจากความคิดริเริ่มที่ต้องการขนาดของเครื่องให้มีขนาดเล็กที่สุด แต่มีพื้นที่การถ่ายเทความร้อนสูง เครื่องแลกเปลี่ยนความร้อนแบบกะทัดรัดจะเรียกชื่อได้ก็ต่อเมื่ออัตราส่วนพื้นที่การถ่ายเทความร้อนกับปริมาตรของเครื่องมีค่ามากกว่า 660 ขึ้นไป เพื่อให้พื้นที่การถ่ายเทความร้อนมีค่าสูง ในกรณีที่ท่อกลมปรกติจะใช้ท่อที่มีขนาดเส้นผ่านศูนย์กลางเล็กกว่าหนึ่งนิ้ว ที่ครีบ(Fin) หรือแผ่นโครงสร้าง เนื่องจากโครงสร้างแบบนี้ซ่อมแซมทำความสะอาดได้ยากและอุณหภูมิหรือความดันที่ใช้ก็มีค่าต่ำ จึงไม่นิยมใช้ในกระบวนการอุตสาหกรรมเคมี แต่เป็นเครื่องแลกเปลี่ยนความร้อนที่ดีเลิศสำหรับก๊าซสองชนิดที่สกปรกน้อย
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบฮีทไปป์

เครื่องแลกเปลี่ยนความร้อนแบบฮีทไปป์ (Heat pipe heat Exchanger) นี้มีอัตราการถ่ายเทความร้อนค่อนข้างสูงและสมรรถนะสูง แม้ส่าผลต่างของอุณหภูมิระหว่างแหล่งให้ความร้อน (Heat source) และแหล่งรับความร้อน (Heat sink) มีค่าค่อนข้างน้อย ลักษณะของเครื่องเป็นท่อปิดผนึกภายในบรรจุวิกค์ (Wick) และของเหลวใช้งาน (Working fluid) เมื่อฮีทไปป์รับความร้อนจากแหล่งความร้อน ผ่านผนังท่อของช่วงการระเหย (Evaporation section) ไปยังวิกค์ ของเหลวใช้งานที่อยู่ในวิกค์จะระเหยกลายเป็นไอ ไอที่เกิดขึ้นจะเคลื่อนที่ตามช่วงการควบแน่น (Condensation Section) ซึ่งมีความดันไอที่ต่ำกว่า ณ ที่นี้ความร้อนแฝงที่เกิดจากการควบแน่นจะถ่ายเทความร้อนผ่านผนังท่อไปแหล่งรับความร้อน
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบหอยโข่ง

เครื่องแลกเปลี่ยนความร้อนแบบหอยโข่ง (Volute type Exchanger)  สร้างขึ้นจากแผ่นราบสองแผ่นนำมาตัดขนานกัน ให้เหมือนลายก้นหอยโข่ง คุณลักษณะดีคือ โครงสร้างไม่จำเป็นต้องคำนึงถึงการยืดหรือหดตัวเชิงความร้อน สัมประสิทธิ์การถ่ายเทความร้อนรวมสูง เมื่อเปรียบเทียบค่าความดันสูญเสียที่น้อยและการไหลก็สม่ำเสมอด้วย ดังนั้นจึงสามารถออกแบบเครื่องแลกเปลี่ยนความร้อนได้ขนาดเล็กเมื่อเทียบกับพื้นที่ถ่ายเทความร้อน ข้อเสียคือ ทำความสะอาดหรือซ่อมแซมได้ยาก เพราะปรกติสร้างโดยการเชื่อมโลหะ (Welding) ดังนั้นจึงไม่เหมาะสมที่จะใช้กับของไหลที่สกปรกมาก ของไหลที่มีฤทธิ์กัดกร่อนแตกต่างกันหรือของไหลที่มีความดันสูง ในปัจจุบันเครื่องแลกเปลี่ยนความร้อนแบบนี้ในอุตสาหกรรมกระดาษ อุตสาหกรรมอาหาร เป็นต้น
ชนิดเครื่องแลกเปลี่ยนความร้อน > เครื่องแลกเปลี่ยนความร้อนแบบบล็อก

เครื่องแลกเปลี่ยนความร้อนแบบบล็อก (Block type Exchanger) ส่วนใหญ่การเลือกใช้วัสดุประเภทโลหะที่เหมาะสมกับการแลกเปลี่ยนความร้อนระหว่างสารเคมีสองชนิดที่มีฤทธิ์กัดกร่อนผิดแผกกันทำได้ลำบาก ในกรณีเช่นนี้สมควรที่จะใช้เครื่องแลกเปลี่ยนความร้อนแบบบล็อก ซึ่งทำจากกราไฟท์ หรือวัสดุทนการกัดกร่อนอื่นๆ เครื่องแลกเปลี่ยนความร้อนแบบบล็อก ประกอบด้วยวัสดุทนการกัดกร่อนซึ่งเจาะรูยาวจำนวนมาก ให้ตั้งฉากกันระหว่างแต่ละชั้นของรู ของไหลแต่ละชนิดไหลสลับไปตามที่รูเจาะไว้ เครื่องแบบนี้มีใช้ในอุตสาหกรรมเคมีภัณฑ์ เช่น กรดเกลือ กรดกำมะถันและเคมีภัณฑ์อื่นๆ แต่โครงสร้างของเครื่องถูกจำกัดใช้เฉพาะกรณีปริมาณการแลกเปลี่ยนความร้อนน้อยมีความดันต่ำและอุณหภูมิต่ำ
ส่วนประกอบพื้นฐานของเครื่องแลกเปลี่ยนความร้อนชนิดเปลือกและท่อ

ท่อทาง (อังกฤษ: Tubes) เป็นส่วนประกอบพื้นฐานของเครื่องแลกเปลี่ยนความร้อน โดยอาศัยพื้นผิวของท่อเป็นตัวกลางในการถ่ายโอนความร้อนระหว่างของไหลทั้งสองชนิด
แผ่นสวมท่อทาง (อังกฤษ: Tube Sheets) ทำหน้าที่เป็นแปลนสำหรับการติดตั้งตัวท่อตามลักษณะการจัดวางท่อตามที่ได้รับการออกแบบ เข้ากับส่วนของฝาครอบ
ตัวเปลือกและส่วนของทางเข้า-ออกของไหลที่ตัวเปลือก (อังกฤษ: Shell and Shell Side Nozzle) ทำหน้าที่เป็นท่อทางลำเลียงของไหลชนิดที่หนึ่ง (Primary Fluids) ให้ไหลผ่านเข้า-ออกที่บริเวณเปลือกของเครื่องแลกเปลี่ยนความร้อน
ท่อทางและส่วนของทางเข้า-ออกของไหลที่ตัวท่อทาง (อังกฤษ: Tube – Side Channel & Nozzle) ทำหน้าควบคุมการไหลเข้าและออกของไหลชนิดที่สอง (Secondary Fluids) ภายในตัวท่อแลกเปลี่ยนความร้อน
ฝาครอบส่วนท้าย (อังกฤษ: Channel Cover) ทำหน้าที่เป็นแผ่นปิดสำหรับบังคับให้ของไหลที่อยู่ภายในท่อเกิดการไหลวนกลับ
แผ่นบังคับการไหลวนของไหลในท่อทาง (อังกฤษ: Pass Divider) ทำหน้าที่เป็นชั้นของการแบ่งของไหล ที่ไหลอยู่ภายในท่อทางให้เกิดการไหลวนไปวนมาตามการออกแบบ
แผ่นบังคับทิศทางการไหลในตัวเปลือก (อังกฤษ: Buffles) ทำหน้าที่บังคับให้ของไหลภายในเปลือกเกิดการไหลวน เพื่อเกิดประสิทธิภาพที่ดีในการถ่ายโอนความร้อน
เก็บถาวร 2015-08-14 ที่ เวย์แบ็กแมชชีน
การไหลของเครื่องแลกเปลี่ยนความร้อนแบบเกลียวมี 3 ชนิดหลัก

การไหลจากจุดศูนย์กลาง เป็นการไหลของของไหลในทิศทางตรงกันข้าม ซึ่งใช้สำหรับ liquid-liquid ทิศทางการไหลจะไปในแนวตั้งเมื่อไอมีการควบแน่นและจะไหลในแนวนอนเมื่อมีการจับกับของแข็งที่มีความเข้มข้นสูง
การไหลแบบหมุน/การไหลแบบขวาง เป็นการไหลแบบหมุนเป็นรอยของแต่ละข้างของตัวแลกเปลี่ยนความร้อนแบบหมุน ซึ่งการไหลชนิดนี้เหมาะสำหรับแก็สที่มีความหนาแน่นต่ำ ที่ไหลการเป็นแบบขวางซ้ำจะช่วยลดการสูญเสียความดันซึ่งการไหลแบบนี้สามารถใช้ได้สำหรับการนำไปประยุกต์ใช้กับ Liquid- Liquid ถ้าของเหลวตัวหนึ่งมีการควบแน่นดีกว่าอัตราการไหล
การแพร่กระจายของไอ/การไหลแบบหมุน เป็นการออกแบบสำหรับตัวควบแน่นและมักจะใช้ในแนวตั้ง การออกแบบนี้ใช้สำหรับ Sub-Cooling ของทั้งการควบแน่น และไม่ควบแน่น มันจะช่วยย้ายความร้อนในตัวหมุนและใบพัด ความร้อนของแก็สจะเข้าข้างในและควบแน่นลงด้านล่างOutiet
การใช้งาน

สามารถนำไปประยุกต์ใช้เช่น Pasteurization,Digester heating, การนำความร้อนมาใช้ใหม่,pre-heating และน้ำทิ้ง
เนื่องจากมีการใช้ที่หลากหลาย การเลือกใช้ตัวแลกเปลี่ยนความร้อนแบบ Optimal โดยการคำนวณอาจจะด้วยมือที่เป็นไปได้ แต่มักจะต้องคำนวณด้วยมือหลายๆรอบเช่น เครื่องแลกเปลี่ยนความร้อนส่วนใหญ่มักจะเลือกใช้โปรแกรมคอมพิวเตอร์ โดยมีนักออกแบบโปรแกรมนี้โดยทั่วไปจะเป็นวิศวะกรหรือโดยผู้ขายอุปกรณ์โปรแกรมเหล่านี้
	การเลือกเครื่องแลกเปลี่ยนความร้อนที่เหมาะสม นักออกแบบระบบหรือผู้ที่ขายโปรแกรมจะพิจารณาประเภทการออกแบบเครื่องแลกเปลี่ยนความร้อนแต่ละข้อแม้ว่าค่าใช้จ่ายต้นทุนจะเป็นเกณฑ์หลักในการเลือกหลายๆสิ่งที่เป็นสำคัญจ้า
ขีดจำกัด แรงดันสูง/ต่ำ
สมรรถนะทางความร้อน
ช่วงอุณหภูมิ
ส่วนประสมของผลิตภัณฑ์ (ของเหลว/ของเหลว,ฝุ่น,หรือส่วนผสมที่สูงของของแข็งของเหลว)
ความดันลดลงในเครื่องแลกเปลี่ยนความร้อน
ความจุของการไหลของของไหล
การบำรุงรักษาและซ่อมแซม Cleanability
วัสดุที่จำเป็นสำหรับการก่อสร้าง
ความสามารถและความสะดวกในการขยายตัวในอนาคต
วัสดุSelection เช่น ทองแดง อะลูมิเนียม เหล็กกล้าคาร์บอน เหล็กกล้าแสตนเลต โลหะผสมนิกเกิล  พอลิเมอร์และไทเทเนียม
เส้นผ่านศูนย์กลางขนาดเล็กของเครื่องปรับอากาศจะกลายเป็นเทคโนโลยีที่นิยมและทันสมัยมากขึ้นและระบบทำความเย็นจะมีอัตราการถ่ายเทความร้อนได้ดีกว่าการควบแน่นปกติและเครื่องนี้จะมีหลอดที่พันด้วยทองแดงและอะลูมิเนียมที่เป็นมาตรฐานของเครื่อง HVAC ขดลวดที่มีเส้นผ่านศูนย์กลางขนาดเล็กสามารถทนต่อแรงดันที่สูงกว่าได้ ในยุคปัจจุบันสารที่ทำความเย็นจะเป็นมิตรต่อสิ่งแวดล้อม ปัจจุบันมีเทคโนโลยีที่ทันสมัยมากขึ้นจึงใช้เส้นผ่านศูนย์กลางขนาดเล็ก2เส้นที่ใช้เป็นผลิตภัณฑ์ของเครื่องปรับอากาศและเครื่องทำความเย็นจะเป็นทองแดงและตัวประสาม คือ อะลูมิเนียม Microchannel
	การเลือกประเภทของอุปกรณ์แลกเปลี่ยนความร้อน (HX) เราต้องรู้ถึงข้อแตกต่างของเครื่องแลกเปลี่ยนความร้อนและรวมไปถึงหน่อยงานของสิ่งแวดล้อมที่ต้องรับผิดชอบโดยทั่วไปในอุตสาหกรรมการผลิตเครื่องแลกเปลี่ยนความร้อนจะมีกระบวนการที่แตกต่างกันในขั้นตอนสุดท้ายของผลิตภัณฑ์ เช่น การต้มน้ำ (HX) แต่ละคู่จะต่อความร้อนสำหรับการขนส่งของเหลวและสุดท้ายของ (HX) ก็จะเย็นในที่สุด ถ้ามีความรู้ที่เพียงพอของชนิดเครื่องแลกเปี่ยนความร้อนและกระบวนการเลือกที่เหมาะสมก็จะสามารถเพิ่มประสิทธิภาพได้มากขึ้น
การทำความสะอาดเครื่องแลกเปลี่ยนความร้อน

เครื่องแลกเปลี่ยนความร้อนที่ใช้ในงานอุตสาหกรรมต่างๆมีสิ่งสกปรกที่มาจากภายนอกนั้นเป็นสาเหตุของการเกิดสิ่งสกปรกที่มาเกาะติดและตกค้างภายในเครื่องจึงจำเป็นต้องมีการบำรุงรักษาอยู่เสมอ ดังนั้นการหาวิธีแก้ปัญหาสิ่งสกปรกเพื่อป้องกันการเสียหายของเครื่องแลกเปลี่ยนความร้อนในกระบวนการผลิต,การสูญเสียผลิตภัณฑ์ที่ไม่ได้คุณภาพและยังมีส่วนช่วยทำให้เครื่องแลกเปลี่ยนความร้อนมีประสิทธิภาพสูงอยู่เสมอ โดยมีตัวแปรที่ช่วยเหลือในการวิเคราะห์สาเหตุต่างๆที่ทำให้เกิดสิ่งสกปรกที่มาเกาะติดและตกค้างนั้น คือ อุณหภูมิ, ความเร็ว,ความดันและพื้นที่หน้าตัดของการไหลผ่าน จากนั้นวิศวกรและเจ้าหน้าที่บำรุงรักษาจะดำเนินการทำความสะอาดเครื่องอย่างเหมาะสมและถูกวิธีเป็นขั้นตอนต่อไปเพื่อเป็นการช่วยลดค่าใช้จ่ายในการแก้ปัญหาสิ่งสกปรกภายในเครื่องแลกเปลี่ยนความร้อน 
        การทำความสะอาดเครื่องแลกเปลี่ยนความร้อน มี 2 วิธีดังนี้
1. การทำความสะอาดโดยวิธีไม่ถอดออกจากเครื่องแลกเปลี่ยนความร้อน 
วิธีการทำความสะอาดเช่นนี้ขึ้นอยู่กับลักษณะการใช้งานของเครื่องแลกเปลี่ยนความร้อน โดยการใช้สารเคมีเติมเข้าไปภายในเครื่องแลกเปลี่ยนความร้อนแทนของเหลวที่ใช้ในกระบวนการผลิตและแช่ทิ้งไว้ สารเคมีจะไปชะล้างสิ่งสกปรกโดยอาศัยปฏิกิริยาทางเคมี แต่การสะสมสิ่งสกปรกมีอยู่หลายชนิดด้วยกัน ดังนั้น การทำความสะอาดด้วยสารเคมีต้องพิจารณาว่าใช้สารเคมีที่เป็นอินทรีย์หรืออนินทรีย์ในการทำความสะอาดเนื่องจากอาจทำให้กัดกร่อนหรือทำปฏิกิริยากับโลหะหรือสิ่งสกปรกนั้นได้และควรพิจารณาความหนืดของสิ่งสกปรก,การเป็นคราบไขมันและการเกิดสนิม 
ภายในเครื่องแลกเปลี่ยนความร้อนบางชนิดไม่สามารถใช้วิธีทำความสะอาดด้วยสารเคมีได้ อาจจะต้องเลือกใช้วิธีอื่นในการทำความสะอาด ดังนี้ วิธีการสลับช่องทางการไหล โดยขึ้นอยู่กับลักษณะของเครื่องแลกเปลี่ยนความร้อน การใช้วิธีนี้เมื่อของไหลฝั่งหนึ่งมีแนวโน้มทำให้เกิดคราบสิ่งสกปรกและของไหลฝั่งหนึ่งเป็นของไหลที่สะอาด การสลับช่องทางการไหลจึงสามารถกำจัดสิ่งสกปรกที่ตกค้างได้ วิธีการใช้ฟองน้ำชนิดยางที่มีลักษณะเป็นลูกบอลกลม สามารถครูดกับผิวผนังแลกเปลี่ยนความร้อนได้ แต่ก็มีขอบเขตกับการใช้งานกับระบบน้ำเย็นเป็นส่วนใหญ่ วิธีการใช้เม็ดทรายในการทำฟลูอิดไดเบด[ลิงก์เสีย]เพื่อขัดถูผิวผนังภายในของเครื่องแลกเปลี่ยนความร้อน
2. การทำความสะอาดวิธีถอดล้างออกจากเครื่องแลกเปลี่ยนความร้อน
เป็นวิธีการใช้แรงดันสูงของน้ำโดยมีหัวฉีดทำให้เกิดแรงดันของน้ำและในการทำความสะอาดนั้นต้องถอดอุปกรณ์ต่างๆของเครื่องแลกเปลี่ยนความร้อนออกเพื่อทำความสะอาด ซึ่งประสิทธิผลการทำความสะอาดวิธีนี้ขึ้นอยู่กับชนิดและความหนาของสิ่งสกปรกที่เกาะติดนั้น บางครั้งอาจใช้แปรงขัดบริเวณพื้นผิวที่สิ่งสกปรกเกาะติดได้ ซึ่งความยากง่ายขึ้นอยู่กับการเข้าถึงในการทำความสะอาดและกำลังของแรงคน ส่วนการเจาะท่อเพื่อทำความสะอาดสิ่งสกปรกที่สะสมและมีคราบหนืดมากที่อยู่ภายในระบบท่อไม่เป็นที่นิยม ซึ่งจะแก้ไขโดยการเปลี่ยนท่อนั้นแทน
การเพิ่มประสิทธิภาพเครื่องแลกเปลี่ยนความร้อน

การเพิ่มประสิทธิภาพเครื่องแลกเปลี่ยนความร้อนมี 3 เป้าหมาย ดังนี้
ลดความดัน
การเพิ่มประสิทธิภาพของการระบายความร้อน
ลดพลังงานการผลิต
Plate heat exchanger
Concentric tube or Double pipe
การทำความสะอาดเครื่องแลกเปลี่ยนความร้อนโดยใช้แรงดันน้ำ
โคตส์แลนด์

แผนที่ทวีปแอนตาร์กติกา
โคตส์แลนด์ (อังกฤษ: Coats Land) เป็นภูมิภาคหนึ่งในทวีปแอนตาร์กติกา ตั้งอยู่ทางตะวันตกของควีนมอดแลนด์และเป็นชายฝั่งด้านตะวันออกของทะเลเวดเดลล์ มีพื้นที่แผ่กว้างในทิศทางตะวันออกเฉียงเหนือ-ตะวันตกเฉียงใต้ระหว่างลองจิจูด 20º00´ ตะวันตกถึง 36º00´ตะวันตก ทางด้านตะวันออกเฉียงเหนือถูกค้นพบจากเรือสโกเชีย โดยวิลเลียม เอส. บรูซ ผู้นำของกลุ่มโครงการสำรวจทวีปแอนตาร์กติกาของสกอตแลนด์ระหว่างปี ค.ศ. 1902 ถึง ค.ศ. 1904 บรูซตั้งชื่อพื้นที่นี้ว่าโคตส์แลนด์ตามชื่อของเจมส์ โคตส์และพันตรีแอนดรูว์ โคตส์ ผู้สนับสนุนโครงการสำรวจ
แคสเปอร์ แวน เดียน

แคสเปอร์ โรเบิร์ต แวน เดียน จูเนียร์ (อังกฤษ: Casper Robert Van Dien Jr.; เกิด 18 ธันวาคม พ.ศ. 2511) เป็นนักแสดงชาวอเมริกัน เขามีชื่อเสียงจากบทบาทนำของเขาในบท จอห์นนี่ ริโค ในภาพยนตร์แอคชั่นนิยายวิทยาศาสตร์เรื่อง สงครามหมื่นขาล่าล้างจักรวาล ปี ค.ศ. 1997 เขายังปรากฏตัวในบทบาททางโทรทัศน์และภาพยนตร์จำนวนมาก บ่อยครั้งในละครช่วงกลางวันและช่วงไพรม์ไทม์ และภาพยนตร์ทางโทรทัศน์และหนังแผ่นจำนวนมาก รวมถึง สตาร์ชิปทรูเปอร์ส 3: มารัวเดอร์ ในปี ค.ศ.2008 ซึ่งเป็นภาคต่อของภาพยนตร์ต้นฉบับ
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1996 | ไนท์อายส์ 4: ฟาทัลแพสชัน | รอย |  |
| 1997 | แคสเปอร์: อะสปิริตบิกินนิ่ง | ไบสแตนเดอร์ | วิดีโอ |
| 1997 | สงครามหมื่นขาล่าล้างจักรวาล | จอห์นี ริโก |  |
| 1998 | ทาร์ซานแอนด์เดอะลอสซิตี้ | ทาร์ซาน |  |
| 1998 | แคสเปอร์มีตเวนดี | คริวคัต ฮังค์ | วิดีโอ |
| 1998 | โมเดิร์นแวมไพร์ | แดลลัส |  |
| 1999 | โอเมก้าโค้ด, ดิดิ โอเมก้าโค้ด | กิลเลน เลน |  |
| 1999 | สลีปปีฮอลโลว์ | บรอม แวน บรันท์ |  |
| 2000 | ซังทิโมนี | ทอม เกอร์ริก |  |
แหล่งข้อมูลอื่น

แคสเปอร์ แวน เดียน ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  สหรัฐ  เนเธอร์แลนด์  โปแลนด์ 
ศิลปิน:  มิวสิกเบรนซ์ 
ประชาชน:  Deutsche Biographie 
อื่น ๆ:  SNAC  IdRef
โคนอนแห่งซามอส

โคนอนแห่งซามอส (อังกฤษ: Conon of Samos; 280 BC-220 BC) เป็นนักดาราศาสตร์และนักคณิตศาสตร์ชาวกรีก เป็นที่รู้จักเนื่องจากเป็นผู้ตั้งชื่อให้แก่ กลุ่มดาวผมเบเรนิซ
โคนอนเกิดที่เกาะซามอส แคว้นไอโอเนีย และคาดว่าน่าจะเสียชีวิตที่เมืองอเล็กซานเดรีย ประเทศอียิปต์ เมื่อเขาเป็นนักดาราศาสตร์ประจำราชสำนักของพระเจ้าทอเลมีที่ 3 เขาตั้งชื่อกลุ่มดาวผมเบเรนิซ ตามชื่อพระนางเบเรนิซที่ 2 ชายาของพระเจ้าทอเลมี ผู้เสียสละเกศาของตนเพื่อแลกเปลี่ยนให้พระสวามีกลับจากสงครามซีเรียครั้งที่ 3 อย่างปลอดภัย เมื่อกล่องพระเกศาหายไป โคนอนอธิบายว่าเทพเจ้านำเกศาของพระนางไปไว้บนฟากฟ้า
พัพพัสแห่งอเล็กซานเดรีย บอกว่า วงก้นหอยอาร์คิมิดีสที่แท้แล้วผู้ค้นพบคือโคนอน อพอลโลเนียสแห่งเพอร์กาบันทึกไว้ว่า โคนอนทำงานเกี่ยวกับภาคตัดกรวย ซึ่งงานชิ้นนี้เป็นรากฐานให้แก่หนังสือเล่มที่ 4 ของอพอลโลเนียส คือ Conics